
A Zeneakadémia Orgonája.  Januárban nagy sikerű hangversenyt adott Karosi Bálint orgonaművész a belvárosi Megváltó templomban.  Ann Moe, a templom karnagya, bevezetőjében elismerőleg nyilatkozott a Kossuth Klub szerepéről, amiért 1996-ban az akkor 17 éves ígéretes tehetségű fiatalembert bemutattuk a sarasotai közönségnek.  Ez után még három alkalommal, legutóbb 2004-ben vendégszerepelt Bálint a Kossuth Klub vendégeként városunkban.  Jelenleg Bostonban az Első Evangélikus Templom orgonistája és zenei vezetője.  

Mint ismeretes, a budapesti Zeneakadémia szecessziós stílusban épült patinás épületét restaurálni fogják és előreláthatólag három évig az egyetem ideiglenes otthonban működik tovább.  Karosi Bálint szívén viseli a Zeneakadémia 1907-ben készült nagyorgonája felújításának ügyét és egy nagyszerű kezdeményezést indított.  Az orgona felújításához szükséges két és fél millió dollárt egy 501(c)(3) adómentes alapítvány létrehozásával fogják összegyűjteni,  amihez kérik az amerikai magyarok, így a Kossuth Klub támogatását is.  A létesítendő alapítvány neve „Society for the Preservation of Historic Pipe Organs” és a Zeneakadémia orgonája lesz az első projekt.  Bálint javaslatára az első lépés lesz 2010. október utolsó hetében egy jótékony célú orgonahangverseny megrendezése Sarasotában, amelyen a világhírű magyar orgonaművész, Fassang László lép fel és koncertje után képekkel illusztrált előadást tart a Zeneakadémia orgonájáról és a felújítás terveiről.  Ann Moe felajánlotta a Megváltó templom bérmentes használatát, valamint a helyi sajtóorgánumok tájékoztatását. 

Céladományok.  A világhírű magyar hegedűművész és a Liszt Ferenc Zeneakadémia volt igazgatója (1943-1957) Zathureczky Ede özvegye Zathureczky Lendvay Vera 10,000, azaz tízezer dollár adományt küldött a Kossuth Klubnak a Zeneakadémia Alapítvány javára. —A Kárpát-medencei Ösztöndíj Alap javára 4,525 azaz négyezer-ötszáz-huszonöt dollár adományt kaptunk, amit Magyarországon, Erdélyben, Felvidéken, Kárpátalján és Délvidéken osztunk szét magyar iskolák tanulói között. —A pannonhalmi ösztöndíjakra eddig 2,570, azaz kettőezer-ötszázhetven dollár gyűlt össze. —Böjte Csaba árvaházai javára 250, azaz kettőszázötven dollárt kaptunk.       

Díszoklevelek.  Kimagasló értékű munkájukért a Kossuth Klub Díszoklevelét kapták Vegliante Joseph és Vegliante Fenyves Kati a 2009. márciusban rendezett Csodálatos Mandolin koncert megszervezéséért, valamint Thiringer Erika a 2008-ban és 2009-ben rendezett Karácsonyi Bazárok szervezésében végzett kitűnő munkájáért. 

Egyházi Hírek.  A sarasotai Keresztyén Magyar Egyház következő ökumenikus istentisztelete február 7.-én délután 2-kor lesz a Beneva Christian templomban (4835 Beneva Road).  A következő római katolikus szentmise február 14.-én délután 2-kor lesz a Megtestesülés (Incarnation) templomban (2901 Bee Ridge Road). Fésűs Erzsébet gyászmiséje szombaton, február 20.-án délután 2 órakor lesz a Megtestesülés templomban (2901 Bee Ridge Road).  A szentmise után a templom kultúrtermében uzsonnára várják tagjainkat gyermekei, Andrea Samuelson és Fésűs György.  

Hegedűs Endre Hangversenyei.  Szerdán, február 3.-án délután fél 3-kor és csütörtökön, február 4.-én este fél 8-kor a Bay Village Otthon kamaratermében Hegedűs Endre zongoraművész ad hangversenyeket.  Chopin születésének 200.-ik évfordulója alkalmából a szerda délutáni műsoron kizárólag Chopin művek szerepelnek.  Kérjük a jegyrendeléseket Rapoport Márta címére küldjék (8400 Vamo Road, #1010, Sarasota, FL 34231). Telefon: 941-966-8450.  A jegyek ára 20 dollár (szerda délutánra) és 25 dollár (csütörtök estére). 
Az Ember Tragédiája.   A nívós amerikai folyóirat, The Economist 2009 december-2010 januári összevont ünnepi számának 37. oldalán cikk jelent meg a modern kor óriási társadalmi és technikai fejlődésével kapcsolatos negatívumokról és veszélyekről.  A cikk érdekessége, hogy kiindulópontként Madách Imre 1861-ben megjelent Az Ember Tragédiája c. művére hivatkozik.  Az ismeretlen szerző(k) szerint Madách műve korát megelőzve a mai idők előfutáraként a magyar irodalom sarokpillére.  Örvendetes tény, hogy Madách műve angol fordításban is kapható (Thomas R. Mark: The Tragedy of Man, Szekszárd, 1999), s így árva nyelvünk gyöngyszeme a világirodalom nagyjaival, mint pl. Milton (Az Elveszett Paradicsom) és Goethe (Faust) összevethető és példaként állítható az amerikai olvasóközönség elé.              

A Pusztinai Magyar Ház.  A moldvai csángó magyar közösség Pusztinában magyar hagyományőrző kultúrházat szeretne építeni.  A Kossuth Klub tavaly 300 dollárt küldött a célra.  Bartha András, a Pusztinai Házért Egyesület elnöke szerint román állami támogatások csángó-magyar szervezetek részére elérhetetlenek, a magyarországi támogatások pedig nagyon megcsappantak.  Ennek ellenére próbálnak megmaradni, fennmaradni, és saját lábon állni, de minden támogatásért hálásak.  Honlapukon bővebb információ található: www.pusztina.ro vagy www.csango.ro .             

Tagdíjak és Vezetőség Választás.  A Kossuth Klub tíz éve nem emelte a január 1.-vel megújítandó tagdíjat: az egyéni tagdíj 20 dollár, a családi tagdíj 30 dollár.  Kérjük, hogy aki még nem rendezte 2010-es tagdíja befizetését, minél hamarabb tegye meg azt.  Február 25.-i műsorunk előtt tartjuk meg az évi taggyűlést, amelyen beszámolunk az elmúlt év eseményeiről és megválasztjuk az igazgatókat.  A Hírmondó jelen számában mellékelünk egy szavazási meghatalmazást azok részére, akik személyesen nem tudnak részt venni a szavazáson.  Kérjük a meghatalmazást kitölteni, és címünkre visszaküldeni (P. O. Box 19774, Sarasota, FL 34276).

Hirdetés.  Útlevél, vízum és egyéb okmányhitelesítési ügyekben Kakucs Tünde, a Magyar Nagykövetség által nyilvántartott közjegyző hivatalát keressük fel.  Telefonszáma 941-773-1856. 

ADJON ÉRTELMET a NYUGATI MAGYARSÁG FOGALMÁNAK! TÁMOGASSA A KOSSUTH KLUBOT!

FEBRUÁRI MŰSOR

Február 25.-én csütörtök délután 5 órakor

A Selby Könyvtár nagytermében (1331 First Street, Sarasota)

MOSZKVA ÉS SZENTPÉTERVÁR—2009 

MAÁR KATA

Előadása vetített képekkel

Maár Kata Szolnokon született és ott végezte iskoláit.  Változatos életpályája során többek között iskolákban, színházakban, a konzerviparban és mezőgazdasági munkahelyeken dolgozott, mint személyzeti szakértő (human resources specialist).  1995 óta él az Egyesült Államokban és 2004 óta Sarasotában férjével Maár Gyulával.  A Kossuth Klub tagja, ingatlan közvetítéssel foglalkozik.  2009-ben Kata meglátogatta akkor Moszkvában élő és dolgozó fiát és családját.  A családi látogatásból felfedező utazás lett, melynek során alkalma volt Moszkván kívül a Néva-parti Párizsba is ellátogatni és körülnézni a volt Szovjetunióban.  Számos felvétel örökíti meg útját és érdekes megfigyelések tarkítják előadását.

Kérjük a pontos megjelenést!

THE MESSENGER

Newsletter of the Kossuth Club

February 2010.  Vol. 16. No. 2.

Save the Organ!  The National Hungarian Academy of Music was founded in 1875 by Franz Liszt.  Liszt was President and professor, and composer Ferenc Erkel was the first Director.  After about thirty years in temporary quarters the Academy moved into its present building in 1907.  This fine building on Jókai-Square in Budapest, designed in the secession style by architects Flóris Korb and Kálmán Giergl, is in dire need of restoration that will commence momentarily and force the Academy to move into temporary quarters again.  Organist Bálint Karosi initiated a nationwide project in the United States to establish the Society for the Preservation of Historic Pipe Organs and raise funds through a non-profit organization for rebuilding the 1907 pipe organ in the Great Hall of the Academy.  The first step in that direction will be a benefit concert in October in Sarasota.  Ann Moe, Director of Music in the Church of the Redeemer assured us access to the church and her full support of the project.  Mr. Karosi plans to invite world-renowned Hungarian organist László Fassang to perform in concert and describe the organ restoration project. 

Donations to our Scholarship Fund.  The widow of violinist Ede Zathureczky donated $10,000.00 to the Kossuth Club and dedicated it to the Liszt Academy Foundation in Budapest. —The Carpathian Basin Fund received a $4,525.00 donation for several Hungarian schools. —The Pannonhalma fund has a balance of $2,570.00 so far, and the orphanages of Brother Csaba received $250.00.

Memorial Mass.  We shall remember our former president Elizabeth Fésűs (1917-2009) in a Memorial Mass on Saturday February 20 at 2:00 PM in the Church of the Incarnation (2901 Bee Ridge Road, Sarasota).  Her children Andrea Samuelson and George Fésűs will host a reception in the Parish Hall after the ceremony.

Annual Meeting and Election.  The Kossuth Club Annual Meeting and election of the Board will be held on Thursday February 25 at 5:00 PM in the Selby Library (1331 First Street, Sarasota).  We enclose a proxy for those members who are unable to attend.  Please return the signed proxy to our address at P. O. Box 19774, Sarasota, FL 34276.

February Program.  On Thursday February 25 at 5:00 PM in the Selby Public Library Kata Maár presents an illustrated lecture about her recent visit to Russia.  “Moscow and Saint Petersburg—2009” shows the two cities as they are today twenty years after the collapse of the Soviet Union.  The presentation immediately follows the annual meeting.  We welcome all interested parties!

Sarasotai Magyar Hírmondó


Newsletter of the Hungarian American Cultural Association, Inc.


The Kossuth Club


P. O. Box 19774, Sarasota, FL 34276


A Hírmondó korábbi számai 1998-ig visszamenően az Országos Széchényi Könyvtár Elektronikus Archívumában a következő címen olvashatók:


 � HYPERLINK http://epa.oszk.hu/sarasota/ ��http://epa.oszk.hu/sarasota/� 

A Kossuth Klub Hírei                                     


Főszerkesztő: Dr. Kisvarsányiné Bognár Éva


2010. Február, 16. Évfolyam, 2. Szám 


























4
3

_1225454720.doc
[image: image1.png]O Lt [ E———
w0
L1 = KOst

s 4 —————
\ g7 10y Iy '—"
||'.$"..-."f' | T P———
MR

&
K








